Γουλιέλμος Α΄ των Κάτω Χωρών

Ο Γουλιέλμος Α΄ (ολλανδ. Willem I der Nederlanden, 24 Αυγούστου 1772 - 12 Δεκεμβρίου 1843) του Οίκουτου Νάσσαου ήταν πρίγκιπας της Οράγγης (ως Γουλιέλμος ΣΤ΄ της Οράγγης, 1806-1815)  και μετέπειτα βασιλιάς της Ολλανδίας και μεγάλος δούκας του Λουξεμβούργου (1815-1840), καθώς και δούκας του Λίμπουργκ (1839-1840).

Η ζωή του
Ο Γουλιέλμος Φρειδερίκος γεννήθηκε στη Χάγη το 1772 και ήταν υιός του Γουλιέλμου Ε΄ της Οράγγης και της Βιλελμίνης των Χοεντσόλλερν, κόρης του Αυγούστου Γουλιέλμου της Πρωσίας.

Μαζί με το νεότερο αδελφό του διδάχθηκαν μαθηματικά από τον Λέοναρντ Όιλερ και ιστορία από τον Χέρμαν Τόλλιους. Έμαθαν στρατιωτικές τέχνες από τον στρατηγό Φρέντερικ Στάμφορντ και παρακολούθησαν το διάστημα 1788-89 τη Στρατιωτική Ακαδημία του Μπράουνσβαϊγκ, που ήταν μια εξέχουσα στρατιωτική σχολή. Το επόμενο έτος επισκέφθηκε την Αυλή του Νάσσαου και της Πρωσίας και έπειτα φοίτησε για λίγο στο Πανεπιστήμιο του Λέιντεν. Το 1790 διορίστηκε στρατηγός του πεζικού και έγινε μέλος του Συμβουλίου του Κράτους.

Ο πατέρας του, Κυβερνήτης (Stadtholder) των Επτά Ηνωμένων Επαρχιών (Ολλανδίας, κλπ.) κατέστειλε το 1787 το κίνημα της παράταξης των Πατριωτών, που ήταν επηρεασμένοι από τις ιδέες του Διαφωτισμού.

Όταν η Γαλλική Εθνοσυνέλευση κήρυξε τον πόλεμο στην Ολλανδική Δημοκρατία, ο πατέρας του, που ήταν αρχιστράτηγος, τον έκανε διοικητή της Κινητής Μονάδας. Συμμετείχε στην εκστρατεία της Φλάνδρας (1793-94): στις μάχες του Βερν, Μενέν και Βερβίκ, στην κατάληψη της Λαντρεσύ και στη Μάχη του Φλερύς, για να αναφέρουμε τις πιο σημαντικές. Με την προτροπή του Φραγκίσκου Α΄ της Αυστρίας, που είχε άριστη γνώμη για αυτόν, ανέλαβε τη διοίκηση των Αυστρο-Ολλανδικών δυνάμεων. Ο γαλλικός στρατός, όμως, ήταν ισχυρός και ο στρατός της συμμαχικής ηγεσίας, που ήταν πολύ ασυντόνιστη, νικήθηκε. Οι Γάλλοι εισήλθαν στη Βραβάντη και μετά τη Μάχη του Μπόξτελ κυριάρχησαν στην περιοχή· το χειμώνα του 1794-95 πέρασαν επάνω από τα παγωμένα ποτάμια στο Δέλτα του Ρήνου και η στρατιωτική πίεση έκανε την κατάσταση στην Ολλανδία αφόρητη. Γαλλόφιλοι Ολλανδοί επαναστατούσαν στις επαρχίες αναλαμβάνοντας τη διακυβέρνηση και μετά την επανάσταση του Άμστερνταμ, ο πατέρας του αποφάσισε να διαφύγει στη Βρετανία. Την επόμενη ημέρα ανακηρύχθηκε η Βαταβική Δημοκρατία.

Οικογένεια
Νυμφεύτηκε πρώτα την εξαδέλφη του, Βιλελμίνη των Χοεντσόλλερν, κόρη του Φρειδερίκου Γουλιέλμου Β΄ της Πρωσίας. Είχε έξι τέκνα:
 Γουλιέλμος Β΄ (1792 - 1849), Βασιλιάς των Κάτω Χωρών.
 θνησιγενής γιος (18 Αυγούστου 1795).
 Φρειδερίκος (1797 - 1881), Πρίγκιπας των Κάτω Χωρών.
 Παυλίνα (1800 - 1806).
 θνησιγενής γιος (30 Αυγούστου 1806).
 Μαριάννα (1810 - 1883), παντρεύτηκε τον Αλβέρτο της Πρωσίας.

To 1840 παραιτήθηκε για να νυμφευτεί το επόμενο έτος μοργανατικά την Ερριέττα του Ουλτρεμόν, πρώην κυρία επί των τιμών της συζύγου του. Ήταν 24 έτη μικρότερή του, Καθολική και κόρη του Φερδινάνδου, Κόμη του Ουλτρεμόν· δεν απέκτησαν απογόνους.

 Πρόγονοι 

Πηγές
Caraway, David Todd. "Retreat from Liberalism: William I, Freedom of the Press, Political Asylum, and the Foreign Relations of the United Kingdom of the Netherlands, 1814-1818" PhD dissertation, U. of Delaware, 2003, 341pp. Abstract: Dissertation Abstracts International 2003, Vol. 64 Issue 3, p1030-1030
Kossmann, E. H. The Low Countries 1780–1940 (1978) ch 3-4
(Dutch) Willem I, Koning (1772-1843) at the Dutch Royal House website

Κατηγορία:Βασιλείς των Κάτω Χωρών
Κατηγορία:Οίκος του Νάσσαου
Κατηγορία:Δούκες του Λιμβούργου
Κατηγορία:Δούκες του Λουξεμβούργου
Κατηγορία:Προτεστάντες μονάρχες